钦定古今图书集成/理学汇编/学行典/第218卷 > 袁小儿
## 钦定古今图书集成/理学汇编/学行典/第218卷 > 袁小儿

按《嵩县志》：袁小儿，汤下保人。据旧志，不知其时与其
名。世传儿数岁即知孝道。家贫，王父耄老，其父乃以
荆席载之，送于山谷中。儿泣留不听，旋入谷取其荆
以归。父见而问之，答曰：“异日者，将以载翁也。”父感泣，
遂负还，奉养终身。人以孝称。今嵩人尚呼谷旁为饿
爷山，而涧中有草，至今仆地不起，相传以为拖荆之
“所偃”云。